[{"text_idx": "#000005", "text": "Mae\u2019r ffeiliau\u2019n cynnig cyfarwyddiadau cryno ynghylch pa ffordd i fynd, ond gan nad oes arwyddion ar nifer o\u2019r llwybrau mae o\u2019n hanfodol mynd a\u0302 map Explorer OS 1:25000 efo chi hefyd. Wrth gerdded y mynydd mae o\u2019n bwysig cymryd gofal arbennig a defnyddio eich map."}, {"text_idx": "#000006", "text": "Mae gofyn i chi hefyd ufuddhau i\u2019r Co\u0302d Cefn Gwlad a chadw eich ci ar dennyn, yn arbennig pan fyddwch chi ar dir lle mae anifeiliaid fferm."}, {"text_idx": "#000007", "text": "Mae\u2019r cyfarwyddiadau\u2019n cynnig amcan bras o bellter pob taith, ond fel canllaw, mae pob 1km yn cymryd oddeutu 15 munud wrth gerdded yn hamddenol ar dir gwastad, ac ychydig yn fwy wrth gerdded ar i fyny (oddeutu 1 munud yn ychwanegol am bob 10m o esgyn). Mae\u2019r amser a roddir ar gyfer y teithiau\u2019n cynnwys amser seibiant."}, {"text_idx": "#000008", "text": "Rhaid gwisgo esgidiau cerdded a chofio mynd a\u0302 dillad glaw, bwyd a dw\u0302r efo chi ar y teithiau. Gall rhai o\u2019r llwybrau yn y coed ac ar y mynydd fod yn wlyb iawn.\nNodwch fod y taflenni wedi eu cyhoeddi ar ddechrau 2008, a gan fod llawer o\u2019r teithiau mewn coedwigoedd lle mae dynion yn gweithio, fe all y llwybrau newid o\u2019r herwydd. Os gewch chi wybod am unrhyw newidiadau i\u2019r llwybrau neu os hoffech chi gynnig mwy o wybodaeth am y teithiau cysylltwch a\u0302 mentersiabod@directsave.net"}, {"text_idx": "#000009", "text": "Mae copi\u0308au o\u2019r taflenni ar gael i\u2019w prynu o\u2019r Pafiliwn Cymunedol a Siop y Llan yn Nolwyddelan, yn nhafarn yr Eagles ym Mhenmachno, ac yng ngorsaf betrol Shell a\u2019r Ganolfan Wybodaeth Ymwelwyr ym Metws y Coed. Bydd yr holl elw a wneir o werthu\u2019r taflenni\u2019n cael ei roi tuag at gynnal y llwybrau cerdded ym Mhenmachno a Dolwyddelan. Am fwy o wybodaeth cysylltwch a\u0302 mentersiabod@directsave.net"}, {"text_idx": "#000010", "text": "This post is also available in:"}]